joelniklaus/EU_Wikipedias huggingface dataset:
Ομοσπονδία Ποδοσφαίρου Ουρουγουάης

Η Ομοσπονδία Ποδοσφαίρου της Ουρουγουάης (ισπανικά: Asociación Uruguaya de Fútbol - AUF) είναι το ανώτατο όργανο διοίκησης του ποδοσφαίρου στην Ουρουγουάη. Ιδρύθηκε στις 30 Μαρτίου του 1900, είναι ιδρυτικό μέλος της CONMEBOL, και είναι υπεύθυνη για την οργάνωση των εθνικών πρωταθλημάτων ποδοσφαίρου. Οι εθνικές ομάδες ανδρών και γυναικών βρίσκονται επίσης υπό τον έλεγχό της.

Ιστορία 
Ιδρύθηκε ως Ποδοσφαιρικός Σύνδεσμος Ουρουγουάης (The Uruguay Association Football League) στις 30 Μαρτίου του 1900, με πρωτοβουλία του Ενρίκε Κάντιντο Λίχτενμπεργκερ, ηγέτη της Άλμπιον, που έστειλε προσκλήσεις στις Σεντράλ Ουρουγουάη Ρέιλγουεϊ Κρίκετ Κλουμπ (CURCC), Ντέουσερ Φούσμπαλ Κλουμπ και Ουρουγουάη Αθλέτικ Κλουμπ για να σχηματίσουν το νέο σύνδεσμο. Αυτές οι τέσσερις ομάδες ήταν τα ιδρυτικά σωματεία του συνδέσμου, και με τη σειρά τους, οι ομάδες που συμμετείχαν στο πρώτο πρωτάθλημα ποδοσφαίρου της Ουρουγουάης, που διεξήχθη εκείνο το έτος. Ο πρώτος πρόεδρος ήταν ο Πέδρο Σάρτερ, της CURCC.

Το 1915, με πρωτοβουλία του τότε προέδρου του συνδέσμου, Δρ. Χουάν Μπλένγιο Ρόκα, μετονομάστηκε σε Ομοσπονδία Ποδοσφαίρου Ουρουγουάης (AUF) και το 1916, μαζί με τις ποδοσφαιρικές ομοσπονδίες της Αργεντινής, της Βραζιλίας και της Χιλής, συνέβαλε στην ίδρυση της Νοτιοαμερικανικής Συνομοσπονδίας Ποδοσφαίρου (CONMEBOL) και επτά χρόνια αργότερα, έγινε μέλος της Διεθνούς Ποδοσφαιρικής Ομοσπονδίας (FIFA). Το 1922, προέκυψε σχίσμα μέσα στην ομοσπονδία, ενώ οι αντιφρονούντες αποφάσισαν να ιδρύσουν μια νέα ομοσπονδία, την Ουρουγουανή Ομοσπονδία Ποδοσφαίρου (FUF). Αυτή η κατάσταση κράτησε μέχρι το 1926, όταν, μετά την παρέμβαση της κυβέρνησης της Ουρουγουάης, οι AUF και FUF συγχωνεύθηκαν σε μια ενιαία ομοσπονδία.

Διοργανώσεις 
Η Ομοσπονδία Ποδοσφαίρου της Ουρουγουάης διοργανώνει τα δύο επαγγελματικά πρωταθλήματα της Πριμέρα Ντιβισιόν και της Σεγούντα Ντιβισιόν, όπως και το ερασιτεχνικό πρωτάθλημα της Σεγούντα Ντιβισιόν, με συμμετοχή ερασιτεχνικών ομάδων από τη μητροπολιτική περιοχή του Μοντεβιδέο. Για τους ερασιτεχνικούς συλλόγους από την υπόλοιπη χώρα είναι ο Οργανισμός Ποδοσφαίρου Εσωτερικού, ανεξάρτητος οργανισμός που συνεργάζεται με την Ομοσπονδία Ποδοσφαίρου Ουρουγουάης.

Στο ποδόσφαιρο γυναικών η Ομοσπονδία Ποδοσφαίρου Ουρουγουάης δημιούργησε το πρωτάθλημα της Πριμέρα Ντιβισιόν, το οποίο λαμβάνει χώρα κάθε χρόνο από το 1997. Σε συνεργασία με την Ένωση Ποδοσφαίρου Εσωτερικού διοργάνωσε εθνικό πρωτάθλημα με τίτλο Εθνικό Πρωτάθλημα Ποδοσφαίρου Γυναικών, το οποίο κράτησε μόνο για δύο περιόδους (2001 και 2003).

Εικόνες

Παραπομπές

Εξωτερικοί σύνδεσμοι 

 

Ποδοσφαιρικές ομοσπονδίες Ουρουγουάης
Μέλη του Τάγματος της Αξίας της FIFA
Συνομοσπονδία Ποδοσφαίρου Βραζιλίας

Η Συνομοσπονδία Ποδοσφαίρου Βραζιλίας (Πορτογαλικά: Confederação Brasileira de Futebol - CBF) είναι το ανώτατο όργανο διοίκησης του ποδοσφαίρου στην Βραζιλία. Ιδρύθηκε στις 20 Αυγούστου του 1914 ως Συνομοσπονδία Αθλητισμού Βραζιλίας (CBD).

Η σημερινή CBF είναι υπεύθυνη για τη διοργάνωση των πρωταθλημάτων σε εθνικό επίπεδο, όπως τα πρωταθληματα Βραζιλίας της Σέριε A, B, Γ και Δ, καθώς και το Κύπελλο Βραζιλίας. Επίσης, στις 29 Σεπτεμβρίου του 2007, ανακοινώθηκε ότι η CBF θα ξεκινούσε διοργανώσεις πρωταθλήματος και κυπέλλου γυναικών τον Οκτώβριο του 2007, μετά από πίεση του προέδρου της FIFA, Σεπ Μπλάτερ, κατά τη διάρκεια του Παγκοσμίου Κυπέλλου Γυναικών 2007 στην Κίνα. Ακόμη, είναι υπεύθυνη για τις εθνικές ομάδες ανδρών (πέντε φορές παγκόσμιοι πρωταθλητές), γυναικών (δύο φορές παγκόσμιες φιναλίστ) και νέων της Βραζιλίας.

Η Συνομοσπονδία Ποδοσφαίρου Βραζιλίας έχει την έδρα της στο Ρίο ντε Τζανέιρο. Η συνομοσπονδία διαθέτει κέντρο εκπαίδευσης, το οποίο ονομάζεται Granja Comary και βρίσκεται στην Τερεσόπολις.

Έμβλημα
Το έμβλημα της Συνομοσπονδίας Ποδοσφαίρου Βραζιλίας συνοδεύεται από την επιγραφή «BRASIL» στο κάτω μέρος.

Μέλη
 Ομοσπονδία Ποδοσφαίρου Πολιτείας Άκρε
 Ομοσπονδία Ποδοσφαίρου Αλαγκόας
 Ομοσπονδία Ποδοσφαίρου Αμαπά
 Ομοσπονδία Ποδοσφαίρου Αμαζόνας
 Ομοσπονδία Ποδοσφαίρου Μπαΐα
 Ομοσπονδία Ποδοσφαίρου Σεαρά
 Ομοσπονδία Ποδοσφαίρου Μπραζιλιένσε
 Ομοσπονδία Ποδοσφαίρου Πολιτείας Εσπίριτο Σάντο
 Ομοσπονδία Ποδοσφαίρου Γκοϊάς
 Ομοσπονδία Ποδοσφαίρου Μαρανιάο
 Ομοσπονδία Ποδοσφαίρου Μάτο Γκρόσο
 Ομοσπονδία Ποδοσφαίρου Μάτο Γκρόσο ντο Σουλ
 Ομοσπονδία Ποδοσφαίρου Μίνας Ζεράις
 Ομοσπονδία Ποδοσφαίρου Παρά
 Ομοσπονδία Ποδοσφαίρου Παραΐμπα
 Ομοσπονδία Ποδοσφαίρου Παρανά
 Ομοσπονδία Ποδοσφαίρου Περναμπούκο
 Ομοσπονδία Ποδοσφαίρου Πιαουί
 Ομοσπονδία Ποδοσφαίρου Πολιτείας Ρίο ντε Τζανέιρο
 Ομοσπονδία Ποδοσφαίρου Ρίο Γκράντε ντο Νόρτε
 Ομοσπονδία Ποδοσφαίρου Ρίο Γκράντε ντο Σουλ
 Ομοσπονδία Ποδοσφαίρου Πολιτείας Ροντόνια
 Ομοσπονδία Ποδοσφαίρου Ροράιμα
 Ομοσπονδία Ποδοσφαίρου Σάντα Καταρίνα
 Ομοσπονδία Ποδοσφαίρου Σάο Πάολο
 Ομοσπονδία Ποδοσφαίρου Σερζίπε
 Ομοσπονδία Ποδοσφαίρου Τοκαντίνς

Παραπομπές

Εξωτερικοί σύνδεσμοι

 

Ποδοσφαιρικές ομοσπονδίες Βραζιλίας
Τζην Χόγκλαν

Ο Τζην Χόγκλαν (αγγλ. Gene Hoglan, 31 Αυγούστου 1967) είναι αμερικανός μουσικός, γνωστός ως ντράμερ των χέβι μέταλ συγκροτημάτων Dark Angel, Death, Testament, Fear Factory, Strapping Young Lad, κ.α.

Βιογραφία
Ο Χόγκλαν γεννήθηκε το 1967 στο Ντάλας των Ηνωμένων Πολιτειών και ξεκίνησε να παίζει τύμπανα σε εφηβική ηλικία, όντας αυτοδίδακτος.

Στα δεκαέξι του χρόνια, ξεκίνησε να δουλεύει σαν τεχνικός φωτισμού στις ζωντανές εμφανίσεις του thrash metal συγκροτήματος Slayer, ενώ έκανε δεύτερα φωνητικά στο τραγούδι "Evil Has No Boundaries" από το πρώτο άλμπουμ του συγκροτήματος με τίτλο "Show No Mercy". Κατά το διάστημα στο οποίο εργαζόταν μαζί με τους Slayer άντλησε εμπειρίες από τον ντράμερ του συγκροτήματος, Ντέιβ Λομπάρντο.

Το 1984 έγινε μέλος των War God και στις αρχές του 1985 έγινε μέλος των Dark Angel με τους οποίους κυκλοφόρησε το θρυλικό άλμπουμ "Darkness Descends" το 1986, όπως και τα "Leave Scars" (1989), "Time Does Not Heal" (1991) και το ζωντανά ηχογραφημένο "Live Scars".

Μετά τη διάλυση των Dark Angel το 1992, ο Χόγκλαν εντάχθηκε στους Death ηχογραφώντας μαζί τους τα "Individual Thought Patterns" το 1993 και "Symbolic" το 1995. Στα τέλη του 1996, έγινε μέλος των Strapping Young Lad ηχογραφώντας μαζί τους το δίσκο "City" το 1997, όπως και το ζωντανά ηχογραφημένο "No Sleep Till Bedtime" την επόμενη χρονιά. Ενδιάμεσα είχε κυκλοφορήσει το "Demonic" με τους Testament, ενώ μέχρι το 2001 συμμετείχε στους δίσκους "Infinity", "Physicist" και "Terria" του τραγουδιστή των Strapping Young Lad, Ντέβιν Τάουνσεντ.

Ακολούθησε η επανένωση των Dark Angel το 2002, με τους οποίους περιόδευσε για τρία χρόνια, ηχογραφώντας μόνο τη διασκευή στο τραγούδι "Creeping Death" των Metallica. Το 2005 οι Dark Angel διαλύθηκαν και την ίδια μοίρα είχαν δύο χρόνια αργότερα οι Strapping Young Lad έχοντας κυκλοφορήσει τα άλμπουμ "Strapping Young Lad", "Alien" και "The New Black". Την ίδια εποχή, συμμετείχε στο thrash metal συγκρότημα Tenet με τον κιθαρίστα Τζεντ Σάιμον, ηχογραφώντας το δίσκο "Sovereign", το 2009.

Σε δύο περιοδείες του συγκροτήματος Opeth το 2004 και το 2005, ο Χόγκλαν αναπλήρωσε τον ντράμερ Μάρτιν Λόπεζ ο οποίος παρουσίασε προβλήματα υγείας. Επίσης, συμμετέχει από το 2007 στο death metal συγκρότημα Dethklok από το τηλεοπτικό πρόγραμμα "Metalocalypse", έχοντας κυκλοφορήσει μαζί τους τρεις δίσκους.

Το 2009, εντάχθηκε και στους Fear Factory, ηχογραφώντας μαζί τους το άλμπουμ "Mechanize" και παραμένοντας στο συγκρότημα για τρία χρόνια.

Το 2011, επανήλθε στους Testament μετά από 14 χρόνια για να ηχογραφήσουν το άλμπουμ "The Dark Roots of Earth", τον πιο επιτυχημένο δίσκο του συγκροτήματος ο οποίος ανέβηκε στο # 12 των αμερικανικών τσαρτ.

Στα τέλη του 2013 ανακοινώθηκε η επανένωση των Dark Angel, με τον Χόγκλαν να αναλαμβάνει και πάλι τα τύμπανα και να περιοδεύουν μέσα στο 2014.

Δισκογραφία

Πηγές
 Drummerworld: Gene Hoglan
 BIO - Gene Hoglan of Hoglan Industries » The Atomic Clock 
 Gene Hoglan - Encyclopaedia Metallum: The Metal Archives
 Gene Hoglan - Spirit of Metal webzine
 Dark Roots of Earth - Testament - All Music Guide
 Dethklok - Spirit of Metal

Ροκ μουσικοί
Ντράμερς
Αμέλ Μαρδούκ

Ο Αμέλ Μαρδούκ, ήταν βασιλιάς της Βαβυλώνας (562 - 560 π.χ.) γιος και διάδοχος του Ναβουχοδονόσορα. Δεν έχουν διασωθεί επιγραφές για την βασιλεία του, ότι γνωρίζουμε γι'αυτόν προέρχεται από διάφορους αρχαίους ιστορικούς όπως ο Βαβυλώνιος Βεροσσός, ο Ιουδαίος Ιώσηπος και η Βίβλος. Ο Βεροσσός γράφει ότι δολοφονήθηκε από συνωμοσία εναντίον του, που οργάνωσε ο διάδοχος και γαμπρός του Νεργκάλ σαρεζέρ. Επίσης γράφει ότι κυβέρνησε με έναν ανόσιο τρόπο που εξόργισε την ιερατική τάξη. Οι μεταρρυθμίσεις του καταγράφονται από τη Βίβλο όπου αναφέρεται με το όνομα Εβίλ Μεροδάχ ο οποίος ελευθέρωσε τον βασιλιά του Ιούδα Ιεχονία απόγονο του Δαβίδ ο οποίος είχε φυλακιστεί άδικα από τον πατέρα του Ναβουχοδονόσορα. Ο Ιώσηπος λέει ότι ο Ιεχονίας φυλακίστηκε από τον Ναβουχοδονόσορα λόγω εξέγερσης εναντίον του αλλά απελευθερώθηκε από τον γιό του Αμέλ Μαρδούκ.

Πηγές
Hirsch, E.G. et al. Evil-Merodach in Singer, Isidore; Adler, Cyrus; (eds.) et al. (1901–1906) The Jewish Encyclopedia. Funk and Wagnalls, New York. LCCN 16-014703
Oded, B. Evil-Merodach in Skolnik, F., & Berenbaum, M. (2007). Encyclopaedia Judaica, vol. 6, Detroit: Macmillan Reference USA in association with the Keter Pub. 
House.
Sack, R.H. Evil-Merodach in Freedman, et al. (1992). Anchor Bible Dictionary, vol. 2, New York: Doubleday.

Βαβυλώνιοι
Βασιλείς της Βαβυλώνας
Νεριγκλισσάρ

Νεργκάλ σαρεζέρ ή Νεριγκλισσάρ, βασιλιάς της Βαβυλώνας (560 - 556 π.χ.) γαμπρός του βασιλιά της Βαβυλώνας Ναβουχοδονόσορα λόγω του γάμου του με την κόρη του. Ωστόσο δολοφόνησε τον γιό του Ναβουχοδονόσορα Αμέλ Μαρδούκ καταλαμβάνοντας τον θρόνο. Πιθανότατα δεν ήταν Χαλδαίος και δεν είχε καμιά συγγένεια εξ αίματος με τον Ναβουχοδονόσορα, τον διαδέχθηκε ο ανήλικος γιος του Λαβασί Μαρδούκ.

Εξωτερικοί σύνδεσμοι

ΤΑ ΧΡΟΝΙΚΑ ΤΗΣ ΒΑΒΥΛΩΝΑΣ

Βαβυλώνιοι
Βασιλείς της Βαβυλώνας
Λαβασί Μαρδούκ

Ο Λαβασί Μαρδούκ, ήταν βασιλιάς της Βαβυλώνας (556 π.χ.) γιος και διάδοχος του βασιλιά της Βαβυλώνας Νεριγκλισσάρ. Ήταν ανήλικο παιδί όταν ανέβηκε στον θρόνο. Καταγράφεται ως Χαλδαίος λόγω της μητέρας του που ήταν κόρη του Ναβουχοδονόσορα. Ανίκανος να κυβερνήσει δολοφονήθηκε μόλις 9 μήνες μετά την άνοδο του στον θρόνο και τον διαδέχθηκε ο Ναβονίδης Ασσυριακής καταγωγής.

Εξωτερικοί σύνδεσμοι
ΤΑ ΧΡΟΝΙΚΑ ΤΗΣ ΒΑΒΥΛΩΝΑΣ

Βαβυλώνιοι
Βασιλείς της Βαβυλώνας
2828 Ίκου-Τούρσο

Ο `Ικου-Τούρσο (Iku-Turso) είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,953. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από το ομώνυμο κακό θαλάσσιο τέρας της φινλανδικής μυθολογίας.

Φυσικά χαρακτηριστικά 
Τα φυσικά χαρακτηριστικά του `Ικου-Τούρσο είναι άγνωστα.

Εξωτερικοί σύνδεσμοι 
 Τροχιά από το JPL (Java) / Εφημερίδα

Ικου-Τουρσο
Τουρκική Ραδιοφωνία και Τηλεόραση

Η Τουρκική Ραδιοφωνία Τηλεόραση επίσης γνωστή ως TRT (τουρκικά: Türkiye Radyo ve Televizyon Kurumu), είναι ο δημόσιος ραδιοτηλεοπτικός φορέας της Τουρκίας και ιδρύθηκε το 1964. Περίπου το 70% της χρηματοδότησης της TRT προέρχεται από φόρο στους λογαριασμούς ηλεκτρικού ρεύματος και του φόρου για κάθε τηλεοπτικό δέκτη. Η υπόλοιπη χρηματοδότηση της TRT προέρχεται από κρατικές επιχορηγήσεις (περίπου 20%), με το τελικό 10% να προέρχεται από διαφημίσεις.

Για πολλά χρόνια ήταν ο μόνος πάροχος τηλεοπτικών και ραδιοφωνικών εκπομπών στην Τουρκία. Πριν από την εισαγωγή του ιδιωτικού ραδιοφώνου το 1990, και στη συνέχεια της ιδιωτικής τηλεόρασης το 1992, κατείχε το μονοπώλιο στη ραδιοτηλεόραση. Η πιο πρόσφατη απελευθέρωση της τουρκικής τηλεοπτικής αγοράς παρήγαγε αναλογική καλωδιακή τηλεόραση. Σήμερα, το TRT μεταδίδεται σε όλο τον κόσμο.

Ο προκάτοχος της TRT, η "Türkiye Radyoları", ήταν ένας από τους 23 ιδρυτικούς ραδιοτηλεοπτικούς οργανισμούς της EBU το 1950. Η αρχική εταιρεία ξεκίνησε ραδιοφωνικές εκπομπές το 1926, με ένα στούντιο που χτίστηκε στην Κωνσταντινούπολη το 1927 και ένα στούντιο στην Άγκυρα μετά το 1928.

Το TRT διοργάνωσε τον Διαγωνισμό Τραγουδιού της Eurovision 2004.

Ιστορία

Οι δοκιμαστικές μεταδόσεις ξεκίνησαν από το TRT 1 στις 31 Ιανουαρίου 1968. Ένα πλήρες εθνικό τηλεοπτικό πρόγραμμα, που την εποχή εκείνη συνέδεε τις περιοχές γύρω από την Άγκυρα, την Κωνσταντινούπολη και τη Σμύρνη, ξεκίνησε το Δεκέμβριο του 1971. Η TRT συμμετείχε επίσης στην Ένωση Ακτινοβολίας Ασίας-Ειρηνικού το 1976, που την ίδια χρονιά έγινε η πρώτη δοκιμή έγχρωμης τηλεόρασης και παρουσιάστηκε μέσω εργαστηρίου στη γενική συνέλευση του Οργανισμού Ισλαμικής Διάσκεψης.

Όλες οι μεταδόσεις ήταν ασπρόμαυρες από την αρχή των δοκιμαστικών μεταδόσεων το 1968 μέχρι την 31 Δεκεμβρίου 1981, όταν άρχισαν οι πρώτες δοκιμαστικές μεταδόσεις. Η τελευταία ασπρόμαυρη μετάδοση έγινε στις 15 Μαρτίου 1984.

Η TRT διοργάνωσε τον διαγωνισμό τραγουδιού της Eurovision 2004, με τον ημιτελικό στις 12 Μαΐου 2004 και τον τελικό στις 15 Μαΐου 2004.

Στις 19 Μαΐου 2012, το TRT 1 HD ξεκίνησε την μετάδοσή του με πλήρη εικόνα HD 16:9 και DVB-S2 πρότυπο.

Κανάλια
Το TRT έχει 15 τηλεοπτικούς σταθμούς.

Κλειστά

Λογότυπα

Εξωτερικοί σύνδεσμοι 

 

Τουρκική Ραδιοφωνία Τηλεόραση
Sveriges Television

Η εταιρία Sveriges Television (SVT) είναι η κρατική τηλεόραση της Σουηδίας. Επίσης είναι μέλος τής EBU και ιδρύθηκε το 1979. 

Σε αντίθεση με την Ελλάδα, τα κανάλια της κρατικής σουηδικής τηλεόρασης έχουν μεγάλα ποσοστά τηλεθέασης, ενώ η εμπιστοσύνη των πολιτών προς αυτή είναι περισσότερο εμφανή σε ψηφοφόρους αριστερών κομμάτων.

Κανάλια
SVT1 -Το SVT1 είναι το πρώτο κανάλι της Σουηδικής τηλεόρασης. Μεταδίδει προγράμματα όπως ειδήσεις,ντοκιμαντέρ,αθλητικά και ενημερωτικές και ψυχαγωγικές εκπομπές.Το κανάλι μεταδίδει παράλληλα με το SVT1HD σε εικόνα υψηλής ευκρίνειας.
SVT2 -Είναι το δεύτερο κρατικό κανάλι της Σουηδίας. Μεταδίδει προγράμματα με έμφαση τον πολιτισμό και ντοκιμαντέρ. Είναι 24ώρο κανάλι. Επίσης υπάρχει παράλληλη μετάδοση με τo SVT2HD.
Barnkanalen - Κανάλι με παιδικά και εφηβικά προγράμματα.
Kunskapskanalen - Μεταδίδει πολιτικές συζητήσεις.
SVT24 -Είναι το 24ωρο κανάλι της Σουηδικής Τηλεόρασης. Μεταδίδει συνεχώς ειδήσεις καθώς και προγράμματα για τα τρέχοντα θέματα.

Άλλα κανάλια
Εκτός από αυτά τα κανάλια υπάρχουν και τα:
SVT Extra -Το οποίο μεταδίδει (τώρα δεν υπάρχει πρόγραμμα) σπουδαία αθλητικά γεγονότα.
SVT World - Μεταδίδει τα πιο σημαντικά προγράμματα για τούς Σουηδούς στο εξωτερικό.

Εξωτερικοί σύνδεσμοι
 
 Επίσημο ιστολόγιο

Επιχειρήσεις στη Σουηδία
Μέσα Μαζικής Ενημέρωσης στη Σουηδία
Μέλη της Ευρωπαϊκής Ραδιοτηλεοπτικής Ένωσης
Ασούρ Νταν Β΄

Ο Ασούρ Νταν Β' υπήρξε  βασιλιάς της Ασσυρίας (935 π.Χ. - 912 π.Χ.), γιος και διάδοχος του βασιλιά της Τιγκλάθ Πιλεσέρ Β'. Κατασκεύασε πολλά άροτρα με τα οποία πέτυχε ρεκόρ παραγωγής σιτηρών αναδιοργανώνοντας την Ασσυριακή οικονομία, Τον διαδέχθηκε ο γιος του Αντάντ Νιραρί Β΄.

Πηγές
 Gwendolyn Leick, Who's who in the Ancient Near East, Routledge, 1999. ISBN 978-0-415-13230-5 URL consultato il 2009-30-11.

Βασιλείς της Ασσυρίας
Radiotelevizija Slovenija

Η εταιρία Radiotelevizija Slovenija είναι η κρατική τηλεόραση και ραδιόφωνο της Σλοβενίας. Πιο αναλυτικά τα Στούντιο είναι στην πρωτεύουσα Λιουμπλιάνα, ενώ έχει περιφερειακά κανάλια στις πόλεις Κόπερ και Μάριμπορ.
Τηλεοπτικούς σταθμούς εθνικής εμβέλειας RTV Slovenija μπορεί να παρακολουθήσει όλη τη Σλοβενία ​​και βασίζονται στη Λιουμπλιάνα. Μεταδίδονται στη σλοβενική γλώσσα.

Tηλεόραση
Οι τηλεοπτικοί σταθμοί εθνικής εμβέλειας RTV Slovenija είναι διαθέσιμα σε όλη τη Σλοβενία και βασίζονται στη Λιουμπλιάνα
Τα κανάλια είναι:
TV Slovenija 1: Γενικό κανάλι που μεταδίδει ειδήσεις, ντοκιμαντέρ, αθλητικά και παιδικές σειρές.
TV Slovenija 2: Ένα κανάλι το οποίο μεταδίδει κωμικές σειρές και σειρές τηλεοπτικές γενικότερα.

Εξωτερικοί σύνδεσμοι 

 

Τηλεοπτικοί σταθμοί
Σλοβενία
Μέλη της Ευρωπαϊκής Ραδιοτηλεοπτικής Ένωσης
Κρατικοί ραδιοτηλεοπτικοί σταθμοί
Τηλεοπτικά κανάλια και σταθμοί οι οποίοι ιδρύθηκαν το 1958
14 (αριθμός)

Το 14 (δέκα τέσσερα) είναι ο φυσικός αριθμός που βρίσκεται μετά από το 13 και πριν από το 15. Είναι ένας άρτιος αριθμός, αφού 14:2 = 7, δηλαδή διαιρείται με το 2, στο σύνολο των φυσικών αριθμών. Ο αριθμός 14 συμβολίζεται ως XIV στο ρωμαϊκό σύστημα αρίθμησης και ως ΙΔ´ ή ιδ´ στο ελληνικό σύστημα αρίθμησης.

Στα μαθηματικά
 Το 14 είναι ένας σύνθετος αριθμός,  αφού οι φυσικοί διαιρέτες του είναι 1, 2, 7 και 14, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 15.
 Το ανάπτυγμα πρώτων παραγόντων του 14 είναι 14 = 2 · 7.
 Το 14 είναι ημιπρώτος αριθμός, διότι αποτελεί γινόμενο δύο μη διακριτών πρώτων (2 · 7).
 Στη γεωμετρία, το δεκατετράγωνο είναι πολυγωνικό σχήμα.

Άλλες πράξεις
Οι τετραγωνικές ρίζες του 14 είναι δύο άρρητοι αριθμοί, ίσοι κατά προσέγγιση με ±3,7416573867739413855837487323165
 14! = 14·13·12·11·10·9·8·7·6·5·4·3·2 = 87.178.291.200
214 = 14↑↑2 = 1414 = 11.112.006.825.558.016

Το 14 στη Χημεία 
 Ο ατομικός αριθμός 14 αντιστοιχεί στο πυρίτιο.
 Η ατομική μάζα 14 (κατά προσέγγιση μονάδας) αντιστοιχεί στο άζωτο.
 Η ομάδα 14 του περιοδικού πίνακα των χημικών στοιχείων αντιστοιχεί στην IVA ομάδα, δηλαδή την ομάδα του άνθρακα.

Το 14 στην Αστρονομία 
 Το Μεσιέ 14 είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Οφιούχος.

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
Ραδιοτηλεόραση της Σερβίας

Η Ραδιοτηλεόραση της Σερβίας (σερβικά: Радио-телевизија Србије, Αγγλικά :Radio Television of Serbia ) είναι η κρατική τηλεόραση της Σερβίας η οποία ιδρύθηκε τον Ιούλιο του 2001 μεταδίδει σε όλη την περιοχή της Σερβίας αλλά και της Βοσνίας και Ερζεργοβίνης και στο Μαυροβούνιο μέσω επίγειας. 

Η ραδιοτηλεόραση της Σερβίας διαθέτει τέσσερις οργανωτικές μονάδες - ραδιόφωνο, τηλεόραση, μουσική παραγωγή και δισκογραφική εταιρεία (PGP-RTS). Χρηματοδοτείται κυρίως μέσω μηνιαίων τελών συνδρομής και εσόδων από διαφημίσεις.

Κανάλια τηλεοπτικά

RTS1
Το RTS1 είναι το πρώτο κανάλι της Σερβίας και κάθε μέρα έχει υψηλή τηλεθέαση. Μεταδίδει ένα γενικό πρόγραμμα το οποίο περιέχει:
Πολιτικές εκπομπές
Ψυχαγωγικές εκπομπές
Ειδήσεις-ειδησεογραφικές εκπομπές
Σειρές (Εγχώριες και ξένες παραγωγές)
Παιδικά
Ντοκιμαντέρ
Αθλητικά (Τσάμπιονς Λιγκ)
Ταινίες

RTS2
Το πρόγραμμα του καναλιού είναι ελαφρύ με συνήθως μουσικό πρόγραμμα, ντοκιμαντέρ, εκπομπές πολιτιστικού ενδιαφέροντος, αθλητικά με αγώνες από το Κύπελλο Σερβίας και σύντομες ειδησεογραφικές εκπομπές για τα νέα της χώρας, την αγροτική οικονομία και τα χρηματοοικονομικά.

RTS3
Κανάλι το οποίο μεταδίδει εκπομπές για τον πολιτισμό με έμφαση στη μουσική (κλασσική και τζαζ), προβάλλοντας κονσέρτα και μπαλέτα.

RTS HD
Είναι το πρώτο HD κανάλι της Σερβίας. Οι πρώτες μεταδόσεις ήταν στο Παγκόσμιο Κύπελλο Ποδοσφαίρου 2010. Από τις 21 Μαρτίου του 2012 είναι διαθέσιμο σε όλη την Σερβία.

RTS SAT
Επίσης υπάρχει το δορυφορικό κανάλι το οποίο μεταδίδει διάφορα προγράμματα στην Σερβική γλώσσα.

Παραπομπές

Εξωτερικοί σύνδεσμοι

 

Τηλεοπτικοί σταθμοί στη Σερβία
Κρατικοί ραδιοτηλεοπτικοί σταθμοί
Τηλεοπτικά κανάλια και σταθμοί οι οποίοι ιδρύθηκαν το 1958
Σοσιέτα Πολισπορτίβα Τρε Πέννε

Η Τρε Πέννε (ιταλικά: Tre Penne) είναι ποδοσφαιρικός σύλλογος στο Σαν Μαρίνο, με έδρα την πόλη του Αγίου Μαρίνου. Ιδρύθηκε το 1956. Αγωνίζεται στο Καμπεονάτο Σανμαρινέζε. Τα χρώματα της ομάδας είναι το άσπρο και το μπλε, ενώ για τις εκτός έδρας αναμετρήσεις, ορισμένες φορές χρησιμοποιεί το κόκκινο.

Επιτυχίες 
Καμπεονάτο Σανμαρινέζε: 4
 2011–12, 2012–13, 2015-16, 2018-19
Κόπα Τιτάνο: 5
 1967, 1970, 1982, 1983, 2000
Τροφέο Φεντεράλε: 1
 2005

Πορεία στην Ευρώπη

Εξωτερικοί σύνδεσμοι 

 Επίσημη ιστοσελίδα

ΣΠ Τρε Πέννε
Ιδρύσεις ποδοσφαιρικών ομάδων το 1956
Ποδοσφαιρικές ομάδες Αγίου Μαρίνου
Σιράκ ΦΚ

Η Σιράκ ΦΚ (αρμένικα: Շիրակ Ֆուտբոլային Ակումբ) είναι αρμενική ποδοσφαιρική ομάδα από το Γκιουμρί της επαρχίας Σιράκ. Έχει κατακτήσει το Πρωτάθλημα Αρμενίας τέσσερις φορές.

Ιστορία 

Η Σιράκ ΦΚ ιδρύθηκε στην πόλη του Γκιούμρι της Σοβιετική Σοσιαλιστική Δημοκρατία της Αρμενίας, το 1958. Στη διάρκεια της δεκαετίας του 1970, ο σύλλογος αγωνιζόταν υπό την ονομασία Olympia. Λάμβανε μέρος στην Α΄ Κατηγορία Σοβιετικής Ένωσης μέχρι την ανεξαρτητοποίηση της Αρμενίας το 1991. Έδρα της ομάδας είναι το Δημοτικό Στάδιο Γκιούμρι με χωρητικότητα περίπου 2.761 θέσεων.

Η Σιράκ είναι από τις αρχαιότερες ποδοσφαιρικές ομάδες στην Αρμενία, ενώ έχει αναδείξει πολλούς ταλαντούχους ποδοσφαιριστές οι οποίοι έχουν αγωνιστεί με την Εθνική Αρμενίας με τους Αρτούρ Πετροσιάν και Χαρουτιούν Βαρντανιάν να είναι οι σημαντικότεροι παίκτες στην ιστορία του συλλόγου. Και οι δυο τους κατάφεραν να αναδείξουν το ταλέντο τους, φτάνοντας να αγωνιστούν με την Εθνική Αρμενίας, αλλά και αριθμό ευρωπαϊκών συλλόγων.

Η ομάδα είναι δεύτερη στη σχετική κατάταξη των ομάδων με τις περισσότερες κατακτήσεις στην χώρα, έχοντας κατακτήσει 4 πρωταθλήματα, 1 τίτλο κυπελλούχου καθώς και 4 σούπερ καπ. Ο σύλλογος αντιμετώπισε σοβαρότατα οικονομικά προβλήματα το χρονικό διάστημα μεταξύ 2005 και 2010. Το 2012, η Σιράκ ΦΚ κατέκτησε το Κύπελλο της Αρμένικης Ανεξαρτησίας για πρώτη φορά στην ιστορία της.

Η ομάδα έχει λάβει μέρος σε τρεις διαφορετικές ευρωπαϊκές διοργανώσεις: το Τσάμπιονς Λιγκ, το Κύπελλο ΟΥΕΦΑ και το Κύπελλο Ιντερτότο ΟΥΕΦΑ. Την σεζόν 2012-13, η Σιράκ ΦΚ έλαβε μέρος στο Γιουρόπα Λιγκ, όπου και έφτασε ως τον δεύτερο προκριματικό γύρο με μια νίκη με συνολικό σκορ 2-1 επί της ΦΚ Ρουντάρ Πλιέβλια.

Τίτλοι 
Πρωτάθλημα Αρμενίας
  Πρωταθλήτρια (4) – 1992, 1994, 1999, 2012-13
  Δεύτερη (6) – 1993, 1995-96, 1997, 1998, 2002, 2013-14
  Τρίτη (3) – 2000, 2003, 2014-15
Κύπελλο Αρμενίας
  Κυπελλούχος (1) – 2012
  Φιναλίστ (5) – 1993, 1994, 1999, 2011, 2012-13
Σούπερ Καπ Αρμενίας
  Νικήτρια (4) – 1997, 2000, 2003, 2013
  Φιναλίστ (1) – 1999

Εξωτερικοί σύνδεσμοι 

 Επίσημη ιστοσελίδα
 Η Σιράκ στην ιστοσελίδα της UEFA

Ποδοσφαιρικές ομάδες Αρμενίας
 
Ιδρύσεις ποδοσφαιρικών ομάδων το 1958
Μπρόντμπυ ΙΦ

Η Μπρόντμπυ ΙΦ (δανικά: Brøndby IF, ) είναι ένας ποδοσφαιρικός σύλλογος από τη Δανία με έδρα το Μπρόντμπυβεστερ του δήμου Μπρόντμπυ, στα δυτικά προάστια της Κοπεγχάγης και είναι η μεγαλύτερη ποδοσφαιρική ομάδα στη Δανία, με περίπου 2000 μέλη. Ο σύλλογος είναι επίσης γνωστός και ως BIF. Ο σύλλογος, που ιδρύθηκε το 1964 ως συγχώνευση μεταξύ δύο τοπικών συλλόγων του Μπρόντμπυ, έχει κερδίσει 11 Πρωταθλήματα Δανίας και 7 Κύπελλα Δανίας, δεδομένου ότι ο σύλλογος προσχώρησε στην Α Κατηγορία το 1981.

Από την ίδρυση της ΦΚ Κοπεγχάγης το 1992, οι δύο σύλλογοι είχαν άγριο ανταγωνισμό, ενώ το ντέρμπι μεταξύ των δύο πλευρών που ονομάζεται «New Firm», προσελκύει τους περισσότερους φιλάθλους στο δανέζικο ποδόσφαιρο. Το διάστημα 1985-2005 ο σύλλογος κέρδισε το πρωτάθλημα 10 φορές και δεδομένου του ότι από το 1985, ο σύλλογος έχει τερματίσει στις τρεις πρώτες θέσεις μόνο τέσσερις φορές. Κατά το διάστημα αυτό, η Μπρόντμπυ κέρδιζε τουλάχιστον ένα τρόπαιο ή μετάλλιο κάθε περίοδο εκτός από το 1992 και το 2012.

Επιτυχίες
 Πρωτάθλημα Δανίας
 Πρωταθλήτρια (11): 1985, 1987, 1988, 1990, 1991, 1995–96, 1996–97, 1997–98, 2001–02, 2004–05, 2020–21
 Δεύτερη (11): 1986, 1989, 1994–95, 1998–99, 1999–2000, 2000–01, 2002–03, 2003–04, 2005–06, 2016–17, 2017–18
 Κύπελλα Δανίας
 Κυπελλούχος (7): 1988–89, 1993–94, 1997–98, 2002–03, 2004–05, 2007–08, 2017–18
 Φιναλίστ (4): 1987–88, 1995–96, 2016-17, 2018–19
 Λιγκ Καπ Δανίας
 Νικήτρια (3): 1984, 2005, 2006
 Σούπερ Καπ Δανίας
 Νικήτρια (4): 1994, 1996, 1997, 2002
 Κύπελλο Πρωταθλητριών / Τσάμπιονς Λιγκ (6 συμμετοχές)
 Προημιτελικά: 1986–87
 Φάση των Ομίλων (1): 1998–99
 Κύπελλο ΟΥΕΦΑ (12 συμμετοχές)
 Ημιτελικά: 1991
 Προημιτελικά (1): 1997
 Ρόγιαλ Λιγκ (3 συμμετοχές)
 Νικήτρια (1): 2006–07

Παραπομπές

Εξωτερικοί σύνδεσμοι 

 Επίσημη ιστοσελίδα 

Ποδοσφαιρικές ομάδες Δανίας
Ιδρύσεις ποδοσφαιρικών ομάδων το 1964
15 (αριθμός)

Το 15 (δέκα πέντε) είναι ο φυσικός αριθμός που βρίσκεται μετά από το 14 και πριν από το 16 .Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 15 συμβολίζεται ως XV στο ρωμαϊκό σύστημα αρίθμησης και ως ΙΕ´ ή ιε´ στο ελληνικό σύστημα αρίθμησης.

Στα μαθηματικά
 Το 15 είναι ένας σύνθετος αριθμός,  αφού οι φυσικοί διαιρέτες του είναι 1, 3, 5 και 15, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 16.
 Το ανάπτυγμα πρώτων παραγόντων του 15 είναι 15 = 3 · 5.
 Το 15 είναι ημιπρώτος αριθμός, διότι αποτελεί γινόμενο δύο πρώτων (3 · 5).
 Στη γεωμετρία, το δεκαπεντάγωνο είναι πολυγωνικό σχήμα.

Άλλες πράξεις
Οι τετραγωνικές ρίζες του 15 είναι δύο άρρητοι αριθμοί, ίσοι κατά προσέγγιση με ±3,8729833462074168851792653997824
 15! = 15·14·13·12·11·10·9·8·7·6·5·4·3·2 = 1.307.674.368.000
215 = 15↑↑2 = 1515 = 437.893.890.380.859.375

Το 15 στη Χημεία 
 Ο ατομικός αριθμός 15 αντιστοιχεί στο φωσφόρο.
 Η ομάδα 15 του περιοδικού πίνακα των χημικών στοιχείων αντιστοιχεί στην VA ομάδα, δηλαδή την ομάδα του αζώτου.

Το 15 στην Αστρονομία 
 Το Μεσιέ 15 είναι ένα σφαιρωτό σμήνος σε απόσταση περίπου 33.600 ετών φωτός στον αστερισμό Πήγασος.

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
16 (αριθμός)

Το 16 (δέκα έξι) είναι ο φυσικός αριθμός που βρίσκεται μετά από το 15 και πριν από το 17. Είναι ένας άρτιος αριθμός, αφού 16:2 = 8, δηλαδή διαιρείται με το 2, στο σύνολο των φυσικών αριθμών. Ο αριθμός 16 συμβολίζεται ως XVI στο ρωμαϊκό σύστημα αρίθμησης και ως ΙϚ´ ή ις΄ στο ελληνικό σύστημα αρίθμησης.

Στα μαθηματικά
 Το 16 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 8 και 16, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 18.
 Το 16 είναι ένας τετραγωνικός αριθμός («τέλειο τετράγωνο»), αφού 16 = 4². Ο επόμενος τετραγωνικός αριθμός είναι το 25.
 Το ανάπτυγμα πρώτων παραγόντων του 16 είναι 16 = 24.
 Στη γεωμετρία, το δεκαεξάγωνο είναι πολυγωνικό σχήμα.
 Το 16 είναι η βάση του δεκαεξαδικού συστήματος αρίθμησης, σημαντικού και ευρέως διαδεδομένου στην επιστήμη της Πληροφορικής.

Άλλες πράξεις
Οι τετραγωνικές ρίζες του 16 είναι ±4.
 16! = 16·15·14·13·12·11·10·9·8·7·6·5·4·3·2 = 20.922.789.888.000
216 = 16↑↑2 = 1616 = 18.446.744.073.709.551.616

Το 16 στη Χημεία 
 Ο ατομικός αριθμός 16 αντιστοιχεί στο θείο.
 Η ατομική μάζα 16 (κατά προσέγγιση μονάδας) αντιστοιχεί στο οξυγόνο.
 Η μοριακή μάζα 16 (κατά προσέγγιση μονάδας) αντιστοιχεί (μεταξύ άλλων και) στο μεθάνιο.
 Η ομάδα 16 του περιοδικού πίνακα των χημικών στοιχείων αντιστοιχεί στην VIA ομάδα, δηλαδή την ομάδα του οξυγόνου.

Αναφορές και παρατηρήσεις

Εξωτερικοί σύνδεσμοι 

Τετραγωνικοί αριθμοί
Τιγκλάθ Πιλεσέρ Α΄

Ο Τιγκλάθ Πιλεσέρ Α' υπήρξε βασιλιάς της Ασσυρίας (1115 π.Χ. - 1077 π.Χ.) γιος και διάδοχος του βασιλιά της Ασσυρίας Ασούρ ρες ισί Α'. Μεγάλος στρατιωτικός κατακτητής, ο Ασσυριολόγος Γεώργιος Ρου τον χαρακτηρίζει σαν έναν από τους τρεις μεγαλύτερους Ασσύριους βασιλείς αφού χάρη σε αυτόν αργότερα η Ασσυρία έγινε υπερδύναμη. Έδιωξε τους Χεταίους από την Ασσυριακή αποικία της Σουμπαρτού στην Καππαδοκία και τους Αραμαίους από τη βόρεια Συρία ανοίγοντας τους δρόμους στην Ασσυρία να ελέγξει τη Μεσόγειο. Στο κάστρο Κομάνα της Καππαδοκίας τοποθέτησε λίστα με όλες τις κατακτήσεις του.

Πηγές

Roux, Georges. Ancient Iraq. Third edition. Penguin Books, 1992
Chisholm, Hugh, ed. (1911). Encyclopædia Britannica (11th ed.). Cambridge University Press.

Βασιλείς της Ασσυρίας
Στάθης Τσάντζος

Ο Στάθης Τσάντζος (Αμαλιάδα Ηλείας, 6 Φεβρουαρίου 1961- 13 Ιουλίου 2004) ήταν έλληνας ποδοσφαιριστής που αγωνίσθηκε με ιδιαίτερη επιτυχία στη μεσαία γραμμή ως ηγετικός χαφ και διακρινόταν για το σπουδαίο ταλέντο του. Ξεκίνησε το ποδόσφαιρο από τα τμήματα υποδομής (τότε "τσικό") της ΑΕΚ και σε ηλικία μόλις 14 ετών υπέγραψε στην ομάδα του Άρη Πετρούπολης. Το καλοκαίρι του 1983 μεταγράφηκε στο Λεβαδειακό, πραγματοποιώντας την εμφάνιση του σε Εθνική κατηγορία (Β΄ Εθνική). Με το σύλλογο της Βοιωτίας έγινε πανελλήνια γνωστός, αλλά κάποια προβλήματα που αντιμετώπισε με την υγεία του φρέναραν την παραπάνω εξέλιξή του. Αναλυτικά είχε 29 συμμετοχές - 11 γκολ την πρώτη του χρονιά (1983 - 84), 28 συμμετοχές - 11 γκολ τη δεύτερη (1984-85), 17 συμμετοχές - 3 γκολ την τρίτη (1985-86) και 16 συμμετοχές την τέταρτη (1986-87). Στο Κύπελλο Ελλάδος έλαβε μέρος σε 11 αναμετρήσεις, σκοράροντας 6 τέρματα. Συνολικά, με τα χρώματα του Λεβαδειακού πήρε μέρος σε 101 επίσημους αγώνες (Πρωταθλήματος και Κυπέλλου), επιτυγχάνοντας 31 γκολ. Έπαιξε επίσης, σε χαμηλότερες κατηγορίες, με τα χρώματα της Α.Ε. Μεσολογγίου, του Παναιγιαλείου, της ΑΕΚ Λιοσίων, του Ασκληπιού Κάτω Επιδαύρου (το 1991 - 92, στη Δ' Εθνική) και του Πανασιναϊκού Αργολίδας, ενώ επέστρεψε και έκλεισε την καριέρα του στον Άρη Πετρούπολης. Για την αξία του Τσάντζου αναφέρθηκε δημόσια και ο Βασίλης Χατζηπαναγής, κατά τη διάρκεια τηλεοπτικής εκπομπής του Οκτωβρίου 2012 στο ιδωτικό κανάλι 'ΤΕΛΕ-ΑΣΤΥ'. Τη Δευτέρα 24 Μαρτίου του 2014 και με αφορμή τη συμπλήρωση 10 ετών από το θάνατό του, διοργανώθηκε στη μνήμη του φιλικός αγώνας μεταξύ παλαιμάχων

Καριέρα 

{| 
! Χρονιές
! Σύλλογος
! Συμμετοχές
!Γκολ
|-
|1977-83
|Α.Σ. Άρης Πετρούπολης Αθηνών
|-
|-
|-
|1983-84
|Λεβαδειακός
|29
|11
|-
|1984-85
|Λεβαδειακός
|28
|11
|-
|1985-86
|Λεβαδειακός
|17
|3
|-
|1986-87
|Λεβαδειακός
|16
|0
|-
|1987-89
|ΑΕΚ Λιοσίων (ΕΠΣΑ)
|-
|-
|-
|1989-90
|Α.Ε. Μεσολογγίου
|26
|7
|-
|1990-91
|Α.Ε. Μεσολογγίου
|9
|1
|-
|1990-91
|Πανναυπλιακός
|-
|-
|-
|1991-92
|Παναιγιάλειος Γ.Σ.
|-
|-
|-
|1992-93
|ΑΕΚ Λιοσίων
|-
|-
|-

Πηγές 
 Αθλητικές εφημερίδες εποχής ("Αθλητική Ηχώ", "ΦΩΣ των Σπορ", "Φίλαθλος").
 Ληξιαρχείο του Δήμου Πετρούπολης.

Παραπομπές 

Τσαντζος Σταθης
Τσαντζος Σταθης
Τσαντζος Σταθης
Τσαντζος Σταθης
Τσαντζος Σταθης
17 (αριθμός)

Το 17 (δέκα επτά) είναι ο φυσικός αριθμός που βρίσκεται μετά από το 16 και πριν από το 18. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 17 συμβολίζεται ως XVII στο ρωμαϊκό σύστημα αρίθμησης και ως ΙΖ´ ή ιζ´ στο ελληνικό σύστημα αρίθμησης.

Στα μαθηματικά
 Το 17 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 17, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 19.
 Το 17 μαζί με το 19 είναι δίδυμοι πρώτοι αριθμοί.
 Στη γεωμετρία, το δεκαεπτάγωνο είναι πολυγωνικό σχήμα.
 Αποτελεί τον τρίτο αριθμό Φερμά της μορφής . Ο δεύτερος είναι ο 5 και ο τέταρτος ο 257.

Άλλες πράξεις
 Οι τετραγωνικές ρίζες του 17 είναι δύο άρρητοι αριθμοί, ίσοι κατά προσέγγιση με ±4,1231056256176605498214098559741
 17! = 17·16·15·14·13·12·11·10·9·8·7·6·5·4·3·2 = 355.687.428.096.000
217 = 17↑↑2 = 1717 = 827.240.261.886.336.764.177

Το 17 στη Χημεία 
 Ο ατομικός αριθμός 17 αντιστοιχεί στο χλώριο.
 Η μοριακή μάζα 17 (κατά προσέγγιση μονάδας) αντιστοιχεί (μεταξύ άλλων και) στην αμμωνία.
 Η ομάδα 17 του περιοδικού πίνακα των χημικών στοιχείων αντιστοιχεί στην VIIIA ομάδα, δηλαδή την ομάδα των αλογόνων.

Αναφορές και παρατηρήσεις

Εξωτερικοί σύνδεσμοι 

17
17
17
Δίδυμοι πρώτοι αριθμοί‎
Μάκρη Έβρου

Η Μάκρη είναι παραλιακός οικισμός του δήμου Αλεξανδρούπολης στην περιφερειακή ενότητα Έβρου. Είναι η έδρα της ομώνυμης τοπικής κοινότητας Μάκρης.

Γενικά στοιχεία 
Είναι κτισμένη σε απόσταση περίπου 12 χιλιομέτρων δυτικά από το κέντρο της Αλεξανδρούπολης. Η πρόσβαση στο οικισμό γίνεται μέσω κόμβου στην Εγνατία Οδό. Η Μάκρη είναι γνωστή για τον αρχαίο "Ελαιώνα της Μάκρης" και η κύρια ασχολία των κατοίκων της είναι παραδοσιακά οι αγροτικές εργασίες και τις τελευταίες δεκαετίες τα τουριστικά επαγγέλματα.

Ιστορικά στοιχεία 

Σύμφωνα με τις διεξαχθείσες αρχαιολογικές ανασκαφές, η περιοχή της Μάκρης φέρεται να κατοικήθηκε ήδη από την νεολιθική περίοδο (3000 π.Χ.) ενώ γύρω στον 5ο αιώνα π.Χ. διέθετε οχυρωμένο εμπορικό σταθμό (ονομαζόμενο "Τέμπυρα"), κατασκευασμένο από Έλληνες αποίκους. Στο χωριό έχουν βρεθεί και απομεινάρια τειχών και λοιπών κτισμάτων της βυζαντινής περιόδου. Η Μάκρη αποτέλεσε από τον 9ο μέχρι τον 14ο αιώνα έδρα επισκοπής. Κατελήφθη από τους Οθωμανούς το 1361 και κατά την ύστερη τουρκοκρατία υπαγόταν διοικητικά στο σαντζάκι Δεδεαγάτς και εκκλησιαστικά στην μητρόπολη Μαρωνείας. Τον 17ο αιώνα θα περάσει από την Μάκρη και θα την περιγράψει ο Οθωμανός περιηγητής Evliya Celebi. Σύμφωνα με μελέτη του Αλεξάντρ Συνβέ κατά το 1878 στον οικισμό κατοικούσαν 1200 Έλληνες. Λίγα χρόνια αργότερα (1886) αναφορά της εφημερίδας Ανατολικός Αστήρ της Κωνσταντινούπολης αναβίβαζε τον ελληνικό πληθυσμό της Μάκρης σε 320 οικογένειες, ενώ έτερη μέτρηση της ίδιας χρονολογίας υπολόγιζε την ελληνική κοινότητα σε 120 οικογένειες, αναφέροντας παράλληλα πως αυτή διέθετε ένα σχολείο στο οποίο φοιτούσαν 45 μαθητές. Αντίστοιχη μελέτη του Βούλγαρου ιστορικού και εθνογράφου Λιούμπομιρ Μίλετιτς ανέφερε πως το 1912 ζούσαν στον οικισμό 80 οθωμανικές οικογένειες, 22 ελληνικές οικογένειες και άλλες οκτώ Βουλγάρων πατριαρχικών.

Κατά τη διάρκεια του Α' Βαλκανικού Πολέμου η Μάκρη κατελήφθη από στρατεύματα της Βουλγαρίας στην οποία επικυρώθηκε μέσω της συνθήκης του Βουκουρεστίου παρά το γεγονός πως ενδιάμεσα, στα πλαίσια του Β' Βαλκανικού Πολέμου, είχε περάσει όπως και η υπόλοιπη Δυτική Θράκη υπό ελληνικό έλεγχο. Μετά την ήττα της Βουλγαρίας στον Α' Παγκόσμιο Πόλεμο, πέρασε βάσει της συνθήκης του Νεϊγύ στον έλεγχο της Αντάντ και το 1920 αποδόθηκε επίσημα στην Ελλάδα.

Μετά την κατάκτηση της Ελλάδας από τη ναζιστική Γερμανία, η Μάκρη (όπως και το μεγαλύτερο κομμάτι της Ανατολικής Μακεδονίας και της Θράκης) πέρασε υπό βουλγαρική Κατοχή που διήρκησε μέχρι τον Οκτώβριο του 1944.

Αξιοθέατα 

Κύρια αξιοθέατα της Μάκρης είναι η προϊστορική τούμπα και το ονομαζόμενο σπήλαιο του Κύκλωπα όπου έχουν βρεθεί απομεινάρια νεολιθικού οικισμού, αλλά και βυζαντινών οχυρωματικών έργων. Άλλα σημεία ενδιαφέροντος είναι ο λόφος του Προφήτη Ηλία όπου υπάρχουν ερείπια έτερων οχυρώσεων, ο ναός της Αγίας Αναστασίας που χρονολογείται στις αρχές του 19ου αιώνα και φέρεται να χτίστηκε στη θέση παλιότερου ναού, τα απομεινάρια τρίκλιτης βασιλικής στη θέση της οποίας οικοδομήθηκε αργότερα τζαμί και ενός άλλου ναού του 12ου αιώνα στη θέση Επισκοπείο, τα διασωθέντα οθωμανικά λουτρά (χαμάμ) καθώς και ο παλιός εμπορικός σταθμός.

Απογραφές πληθυσμού

Παραπομπές 

Χωριά του νομού Έβρου
18 (αριθμός)

Το 18 (δέκα οκτώ) είναι ο φυσικός αριθμός που βρίσκεται μετά από το 17 και πριν από το 19. Είναι ένας άρτιος αριθμός, αφού 18:2 = 9, δηλαδή διαιρείται με το 2, στο σύνολο των φυσικών αριθμών. Ο αριθμός 18 συμβολίζεται ως XVIII στο ρωμαϊκό σύστημα αρίθμησης και ως ΙΗ΄ ή ιη΄ στο ελληνικό σύστημα αρίθμησης.

Στα μαθηματικά
 Το 18 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 6, 9 και 18, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 20.
 Το 18 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
 Το ανάπτυγμα πρώτων παραγόντων του 18 είναι 18 = 2·3²
 Στη γεωμετρία, το δεκαοκτάγωνο είναι πολυγωνικό σχήμα.
 Στη στερεομετρία, το Κόλουρο τετράεδρο έχει 18 ακμές.

Άλλες πράξεις
Οι τετραγωνικές ρίζες του 18 είναι κατά προσέγγιση οι δύο άρρητοι αριθμοί ±4,1231056256176605498214098559741.
 18! = 18·17·16·15·14·13·12·11·10·9·8·7·6·5·4·3·2 = 6.402.373.705.728.000

218 = 18↑↑2 = 1818 = 39.346.408.075.296.537.575.424

Το 18 στη Χημεία 
 Ο ατομικός αριθμός 18 αντιστοιχεί στο αργό.
 Η μοριακή μάζα 18 (κατά προσέγγιση μονάδας) αντιστοιχεί (μεταξύ άλλων και) στο νερό.
 Η ομάδα 18 του περιοδικού πίνακα των χημικών στοιχείων αντιστοιχεί στην VIΙA ομάδα, δηλαδή την ομάδα των ευγενών αερίων.

Το 18 στην Αστρονομία 
 Το Μεσιέ 18 είναι ένα ανοικτό σμήνος σε απόσταση περίπου 5.000 ετών φωτός στον αστερισμό Τοξότης.

Αναφορές και παρατηρήσεις

Εξωτερικοί σύνδεσμοι 

Υπερτέλειοι αριθμοί
Μαρδούκ απλά Ιντινά Β΄

Ο Μαρδούκ απλά Ιντινά Β' ή Μαρδούκ Βαλαντάν (το όνομα του σημαίνει : ο θεός Μαρδούκ μου έδωσε έναν κληρονόμο) υπήρξε βασιλιάς της Βαβυλώνας (722 - 710 π.χ. και 703 - 702 π.χ.) Χαλδαίος πρίγκιπας που επαναστάτησε απέναντι στην Ασσυριακή τυραννία στην Βαβυλώνα κατόρθωσε να ανακηρυχθεί βασιλιάς και να διατηρήσει την ανεξαρτησία της χώρας του από την Ασσυρία περισσότερο από μία δεκαετία. Ο βασιλιάς της Ασσυρίας Σαργών Β΄ ύστερα από πολιορκία της Βαβυλώνας που κράτησε περισσότερο από μια δεκαετία κατάφερε να την ανακαταλάβει (710) νικώντας τον Μαρδούκ απλά Ιντινά Β' και τους συμμάχους του από το Ελάμ και το Ισραήλ, μετά τον θάνατο του Σαργών ο Μαρδούκ απλά Ιντινά Β' ανακατέλαβε τον θρόνο της Βαβυλώνας κατορθώνοντας να τον διατηρήσει άλλους 9 μήνες. Ο γιος του Σαργών Σενναχειρείμ ήρθε με μεγάλο στρατό συνέτριψε και έσφαξε όλους τους επαναστάτες αλλά ο ίδιος ο Μαρδούκ απλά Ιντινά Β' κατάφερε να δραπετεύσει στο Ελάμ όπου παρέμεινε ως τον θάνατο του επικηρυγμένος από τον Σενναχειρείμ, τοποθετήθηκε υποτελής βασιλιάς απο τους Ασσυρίους ο Βαβυλώνιος ευγενής Μπέλ ιμπνί.

Πηγές

Erich Ebeling(ed.), Bruno Meissner (ed.), Ernst Weidner (ed.), Dietz Otto Edzard (ed.): Reallexikon der Assyriologie und vorderasiatischen Archäologie - Band 7 . Walter de Gruyter 1990, ISBN 3110104377, p. 375 (online copy at Google Books)

Βαβυλώνιοι
Βασιλείς της Βαβυλώνας
Χαλδαίοι
Τηλεόραση της Ρουμανίας

Η Τηλεόραση της Ρουμανίας (ρουμανικά: Societatea Română de Televiziune, TVR, ) είναι η δημόσια τηλεόραση της Ρουμανίας. Σε όλη την Ρουμανία υπάρχει μετάδοση.

Ιστορία 
1968: Στις 2 Μαΐου ανοίγει to "Πρόγραμμα 2".
1972:  Το κανάλι έκλεισε τέσσερα χρόνια αλλά κάλυπτε μόνο το 25% τής Ρουμανίας
1976:Το κανάλι έγινε έγχρωμο.
1978: Η εταιρία ανακοίνωσε ο,τι θα διαδώσει το κανάλι στην χώρα και έφτασε στο 50%.
2001: Το πρόγραμμα μεταδίδεται μέσω δορυφόρου.
2004: Όταν μπήκε η χρονιά  το κανάλι έφτασε στην τηλεθέαση στο 90%.

Κανάλια
Τα κανάλια είναι 6 και είναι τα εξής:

Σημείωση: To κανάλι είναι διαθέσιμο από τον EUTELSAT W2/16° EST.
Συχνότητα:11.471 MHz
Πόλωση:Vertical(Κάθετη)
SR: 29,950
FEC: 3/4

TVR1 
Είναι το πρώτο και το πιο κύριο κανάλι τής Ρουμανίας. Άρχισε να εκπέμπει στις 31 Δεκεμβρίου του 1956. Το πιο σημαντικό πρόγραμμα είναι το Jurnalul TVR που μεταδίδει τής ειδήσεις και τα τρέχοντα θέματα. Το 1989, το κανάλι μετέδωσε την Ρουμανική επανάσταση ξεκινώντας από την τελευταία ομιλία του Νικολάε Τσαουσέσκου.

TVR2 
Το TVR2 είναι το δεύτερο κανάλι της Ρουμανίας. Άρχισε να εκπέμπει στις 2 Μαΐου του 1968,είναι γνωστό ως Πρόγραμμα 2. Το κανάλι είναι διαθέσιμο σε όλη την χώρα αλλά και στην Μολδαβία μέσω καλωδιακής τηλεόρασης.

TVR3 
Είναι το έκτο κατά σειρά κανάλι τής Ρουμανίας το οποίο άρχισε να μεταδίδει από τις 10 Οκτωβρίου του 2008.Πρόκειται για ένα κανάλι γενικού περιεχομένου,πού έχει στόχο τις περιφέρειες  τής Ρουμανίας. (Βουκουρέστι , Cluj , Craiova , Iasi , Targu Mures και Τιμισοάρα).

TVR HD 
Είναι το HD κανάλι τής Ρουμανίας το οποίο μεταδίδει επιλεγμένα προγράμματα από τα πρώτα τρία κανάλια τής Ρουμανικής Τηλεόρασης.Άρχισε να εκπέμπει στις 10 Οκτωβρίου 2008.Μεταδίδει αθλητικούς αγώνες και Formula 1 αλλά και άλλα προγράμματα.

TVRi 
Το δορυφορικό κανάλι.Μεταδίδει επιλεγμένα προγράμματα από τα τρία κανάλια και είναι διαθέσιμο στην Ευρώπη,Ασία,Αυστραλία,Αμερική,Αφρική.

Ευρωπαϊκοί διαγωνισμοί 
Eurovision Song Contest
Junior Eurovision Song Contest
Miss Universe Pageant

Ειδικά προγράμματα για μετανάστες στην Ρουμανία 
Kronika (Ουγγρικά)
Magazin în limba maghiară (Ουγγρικά)
Akzente (Γερμανικά)
Magazin în limba germană (Γερμανικά)

Εξωτερικοί σύνδεσμοι
 

Ρουμανία
Κρατικοί ραδιοτηλεοπτικοί σταθμοί
Σαμάς σουμ ουκίν

Ο Σαμάς σουμ ουκίν υπήρξε Ασσύριος βασιλιάς της Βαβυλώνας (669 – 648 π.Χ.) δεύτερος γιος του βασιλιά της Ασσυρίας Εσαραδδών τοποθετήθηκε από τον πατέρα του ισόβιος κυβερνήτης της Βαβυλώνας, μετά τον πρόωρο θάνατο του μεγαλύτερου αδελφού του Σίν ιντινά απλά (672 π.χ.) διάδοχος στον Ασσυριακό θρόνο ορίστηκε ο μικρότερος αδελφός του Ασσουρμπανιπάλ. Ο πατέρας του βασιλιάς Εσαρραδών πέθανε αιφνίδια σε μια εκστρατεία του στην Αίγυπτο (669 π.χ.), η διαδοχή δόθηκε τελικά στον μικρότερο γιο του Ασσουρνασιρπάλ χάρη στην φανατική υποστήριξη που είχε στο πρόσωπο του η γιαγιά του Νακί α ζακουτού σύζυγος του Σενναχειρείμ κάτι που δυσαρέστησε έντονα τον Σαμάς σουμ ουκίν όπως θα φανεί στην συνέχεια. Ο Σαμάς σουμ ουκίν παρ'όλα αυτά διατήρησε στην Βαβυλώνα μιά σχετική ανεξαρτησία και πήρε τον τίτλο του βασιλιά της πόλης τον οποίο είχε όσο ζούσε ο πατέρας του, για 16 περίπου χρόνια στάθηκε πιστός χωρίς να δημιουργήσει σοβαρά προβλήματα στον μικρότερο αδελφό του. Το (652 π.χ.) εξεγέρθηκε για άγνωστους λόγους, αμέσως συγκεντρώθηκαν γύρω του όλοι οι καταπιεσμένοι λαοί από την αυταρχικότητα του Σαρδανάπαλου όπως οι Χαλδαίαοι, οι Ελαμίτες, οι Αμορραίοι και οι Άραβες για να τον υποστηρίξουν. Ο Ασσουρμπανιπάλ ήρθε με στρατό από την Νινευή πνίγοντας την επανάσταση στο αίμα με πρωτοφανή στα χρονικά βιαιότητα οι αρχαίοι συγγραφείς μιλάνε ακόμα και για κανιβαλισμό, ο ίδιος ο Σαμάς σουμ ουκίν βρήκε τον θάνατο από την φωτιά που ξέσπασε στα ανάκτορα (648 π.χ.), ο Σαρδανάπαλος πριν επιστρέψει στην Νινευή όρισε νέο βασιλιά υποτελή του στην Βαβυλώνα τον Κανδαλανού.

Εξωτερικοί σύνδεσμοι
 Τα Χρονικά του Σαμάς σουμ ουκίν 

Ασσυρία
Βασιλείς της Βαβυλώνας
Κάκτος

Ο κάxτος (αγγ.: cactus) είναι φυτό που ανήκει στην οικογένεια των Κακτοειδών (Cactaceae). Το όνομα «κάκτος» προέρχεται από την ομώνυμη αρχαία ελληνική λέξη. Οι κάκτοι ευδοκιμούν κυρίως στην Αμερική, από τα νότια σύνορα του Καναδά μέχρι την Παταγονία, ενώ κάποια είδη ευδοκιμούν στην Αφρική.

Οι περισσότεροι κάκτοι ζουν σε μέρη θερμά και ξηρά. Έτσι αναγκάζονται να εξοικονομήσουν νερό. Ως αποτέλεσμα αυτής της εξοικονόμησης, οι κάκτοι δεν έχουν φύλλα, αλλά αγκάθια που εμποδίζουν τα φυτοφάγα ζώα να φάνε τον κάκτο. Με αυτόν τον τρόπο δεν ανοίγει το εξωτερικό περίβλημα του κάκτου και δεν χάνεται νερό. Επειδή, όμως, οι κάκτοι δεν έχουν φύλλα, η φωτοσύνθεση γίνεται από τον βλαστό τους. Επίσης μπορούν να αποθηκεύσουν νερό στο βλαστό τους.

Μορφολογία 

Υπάρχουν 1.500 με 1.800 είδη κάκτων πάνω στη Γη. Οι περισσότεροι κάκτοι έχουν παχύ βλαστό, καθόλου φύλλα, πολλά αγκάθια, ενώ ανθίζουν από τον Μάρτιο μέχρι τον Αύγουστο. Η ρίζα του κάκτου είναι πολύ ρηχή, δηλαδή το βάθος είναι μικρό .

Περιβάλλον 

Οι κάκτοι προτιμούν θερμές και άνυδρες περιοχές. Ζουν σε όλη τη Νότια Αμερική (στη Βραζιλία όμως ζει στα νότια, μακριά από τον Αμαζόνιο), στην Κεντρική Αμερική, στις ΗΠΑ και στον νότιο Καναδά. Το είδος Rhipsalis baccifera ευδοκιμεί στην Κεντρική και νότια Αφρική και στη Μαδαγασκάρη.

Πολλά είδη κάκτων εισήχθησαν σε άλλες χώρες. Τον 19ο αιώνα το Φραγκόσυκο, ένα είδος κάκτου, εισήχθη στην Αυστραλία που σήμερα τα τρώει ο σκόρος.  

Οι κάκτοι μπορούν εύκολα να προσαρμοστούν στο εύκρατο κλίμα της Ευρώπης. Σήμερα, όλο και περισσότερα σπίτια έχουν στο μπαλκόνι τους κάκτους.

Παραπομπές

Εξωτερικοί σύνδεσμοι 

cactus.thelo.gr

Κακτοειδή
Χλωρίδα της Αμερικής
Καλλωπιστικά φυτά
Γιάννης Φλωρινιώτης

Ο Γιάννης Αποστολίδης (Φλώρινα, 15 Φεβρουαρίου 1947), γνωστός ως Γιάννης Φλωρινιώτης, είναι Έλληνας τραγουδιστής.

Βιογραφία 
Γεννήθηκε στις 15 Φεβρουαρίου του 1947 στη Φλώρινα. Ξεκίνησε να τραγουδάει σε ηλικία 14 ετών. Αργότερα βρέθηκε στη Θεσσαλονίκη, όπου τραγούδησε δίπλα σε μεγάλους ρεμπέτες, όπως Μάρκος Βαμβακάρης, Γιάννης Παπαϊωάννου, Γιώργος Λαύκας, Πρόδρομος Τσαουσάκης, Θεόδωρος Πολυκανδριώτης και με τη Ρίτα Σακελλαρίου. Το 1970-71, έρχεται για πρώτη φορά στην Αθήνα. Δουλεύει σε διάφορα κέντρα, τραγουδώντας χορεύοντας και ντυμένος εκκεντρικά. Όπου εμφανίζεται έχει μεγάλη επιτυχία, αλλά δέχεται και σκληρή κριτική. Στη δισκογραφία, κάνει την πρώτη του εμφάνιση με το άλμπουμ "Τώρα Θέλω Τώρα", που αμέσως γίνεται χρυσό.

Παραπομπές

Έλληνες άνδρες τραγουδιστές
Ευανθία Κασσαβέτη - Λούρου

Η Ευανθία Κασσαβέτη - Λούρου (~1875- 4 Ιουλίου 1970) ήταν Ελληνίδα ζωγράφος.

Βιογραφία 
Γεννήθηκε το 1875 περίπου στην Αράχοβα της Ναυπακτίας και πέθανε στην Αθήνα (Ζωγράφου) την 4η Ιουλίου 1970. Έζησε κυρίως στο Μεσολόγγι, Πάτρα, Αθήνα. Επιδόθηκε στη ζωγραφική με ιδιαίτερη ένταση από το 1956 και μετά. Ήταν αυτοδίδακτη και η τεχνοτροπία της την εντάσσει στην κατηγορία των "ναΐφ" ζωγράφων. Πηγές έμπνευσής της είναι: ο καθημερινός σκληρός αγώνας των καπνοπαραγωγών στο χωριό του συζύγου της Κώστα Κασσαβέτη, τα Μούσουρα Μεσολογγίου, η φύση και οι ασχολίες των ανθρώπων του χωριού της και του Μεσολογγίου. Έχει μετάσχει σε πανελλήνιες εκθέσεις ζωγραφικής και έχει εκθέσει δύο φορές έργα της στην αίθουσα "Ζυγός".

Βιβλιογραφία 

Έλληνες ζωγράφοι
Ζωγράφοι (γυναίκες) της Ελλάδας
19 (αριθμός)

Το 19 (δέκα εννέα) είναι ο φυσικός αριθμός που βρίσκεται μετά από το 18 και πριν από το 20. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 19 συμβολίζεται ως XIX στο ρωμαϊκό σύστημα αρίθμησης και ως ΙΘ´ ή ιθ´ στο ελληνικό σύστημα αρίθμησης.

Στα μαθηματικά
 Το 19 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 19, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 23.
 Το 19 μαζί με το 17 είναι δίδυμοι πρώτοι αριθμοί.
 Στη γεωμετρία, το δεκαεννεάγωνο είναι πολυγωνικό σχήμα.

Άλλες πράξεις
 Οι τετραγωνικές ρίζες του 19 είναι δύο άρρητοι αριθμοί, ίσοι κατά προσέγγιση με ±4,3588989435406735522369819838596
 19! = 19·18·17·16·15·14·13·12·11·10·9·8·7·6·5·4·3·2 = 121.645.100.408.832.000
219 = 19↑↑2 = 1919 = 1.978.419.655.660.313.589.123.979

Το 19 στη Χημεία 
 Ο ατομικός αριθμός 19 αντιστοιχεί στο κάλιο.

Το 19 στην Αστρονομία 
 Το Μεσιέ 19 είναι ένα σφαιρωτό σμήνος σε απόσταση περίπου 28.000 ετών φωτός στον αστερισμό Οφιούχος.

Αναφορές και παρατηρήσεις

Εξωτερικοί σύνδεσμοι 

19
Δίδυμοι πρώτοι αριθμοί‎
Μαρδούκ ζακίρ σουμί Β΄

Ο Μαρδούκ ζακίρ σουμί Β' υπήρξε βασιλιάς της Βαβυλώνας (703 π.χ.) για λίγους μόνο μήνες από την επανάσταση των Βαβυλωνίων κατά της Ασσυρίας μετά τον θάνατο του Σαργών Β΄ ως την αντικατάσταση του από τον προηγούμενο Χαλδαίο βασιλιά της Βαβυλώνας Μαρδούκ απλά Ιντινά Β΄.

Πηγές

ΑΣΣΥΡΟΒΑΒΥΛΩΝΙΑΚΑ ΧΡΟΝΙΚΑ

Βαβυλώνιοι
Βασιλείς της Βαβυλώνας
Βασίλειος Γ΄ της Ρωσίας

Ο Βασίλι Γ΄ Ιβάνοβιτς (Василий III Иванович, 25 Μαρτίου 1479 - 3 Δεκεμβρίου 1533) ήταν Μέγας Πρίγκιπας της Μόσχας από το 1505 έως το 1533. Ήταν γιος του Ιβάν Γ΄ της Ρωσίας και της Σοφίας Παλαιολογίνας και βαπτίστηκε με το όνομα Γαβριήλ.

Ο Βασίλειος Ιβάνοβιτς, όταν το 1505 αναγορεύτηκε ηγεμόνας της Ρωσίας, ζήτησε από τον Πατριάρχη της Κωνσταντινουπόλεως Θεόληπτο A΄, να του αποστείλει έναν λόγιο Έλληνα για να τακτοποιήσει τα ελληνικά χειρόγραφα της βασιλικής βιβλιοθήκης και να μεταφραστούν κάποια βιβλία στη σλαβονική (παλαιοσλαβική και εκκλησιαστική γλώσσα) με βάση τα ελληνικά πρότυπα. Το έργο αυτό ανατέθηκε στον Μάξιμο τον Γραικό και δύο συνασκητές του, τον Νεόφυτο και τον Λαυρέντιο.

Επεδίωξε να καταστείλει την προσπάθεια ανεξαρτησίας των Βογιάρων με φοβερές μεθόδους και προσάρτησε στη χώρα του τα κράτη του Πσκοβ, του Ριαζάν, του Στάροτουμπ και Νόβγκοροντ. Στη διάρκεια της βασιλείας του αγωνίστηκε συχνά εναντίον των Τατάρων της Κριμαίας, τους οποίους επεδίωξε να αντιμετωπίσει όχι μόνο στο στρατιωτικό αλλά και στο εμπορικό επίπεδο.

Οικογένεια
Νυμφεύτηκε πρώτα το 1527 τη Σολομονία Σαμπουρόβα, μετέπειτα αγία Σοφία του Σούζνταλ, κόρη του Γιούρι Κωνσταντινόβιτς Σαμπούροβ βογιάρου. Η Σολομονία δεν έκανε απογόνους, αν και πήγαινε σε προσκυνήματα. Οι βογιάροι πρότειναν να πάρει άλλη σύζυγο και πράγματι, παρά τις διαμαρτυρίες της Εκκλησίας, ο Βασίλειος Γ΄ τη διαζεύχθηκε και την περιόρισε σε μονή. Θρυλείται ότι μερικούς μήνες μετά η Σολομονία γέννησε εκεί ένα τέκνο:
 Κουντεγιάρ, λαϊκός ήρωας των Ρώσων, ηγέτης των Κοσσάκων.

 
Ο Βασίλειος Γ΄ το 1526 έκανε δεύτερο γάμο με την Έλενα Γκλίνσκαγια, κόρη τού Βασίλι Λβόβιτς Γκλίνσκι από τους Τατάρους της Λιθουανίας. Ήταν καθολική και οι βογιάροι δεν την ενέκριναν. Είχε τέκνα:
 Ιβάν Δ΄ ο τρομερός 1530-1584, μέγας πρίγκιπας της Μόσχας, πρώτος τσάρος της Ρωσίας.
 Γιούρι 1532-1563, κωφός εκ γενετής, πρίγκιπας τοy Ούγκλιτς.

Πρόγονοι

Παραπομπές

Τσάροι της Αυτοκρατορίας της Ρωσίας
Ρουρικίδες
Μόλντε ΦΚ

Η Μόλντε ΦΚ (νορβηγικά: Molde FK) είναι ένας ποδοσφαιρικός σύλλογος από το Μόλντε της Νορβηγίας. Ιδρύθηκε στις 19 Ιουνίου 1911 ως Ιντερνάσιοναλ Μόλντε. Έχει αναδειχθεί δύο φορές πρωταθλήτρια και τέσσερις φορές κυπελλούχος Νορβηγίας. Είναι μία από τις δύο νορβηγικές ομάδες που έχουν συμμετάσχει στους ομίλου του ΟΥΕΦΑ Τσάμπιονς Λιγκ.

Τίτλοι-Διακρίσεις
Πρωτάθλημα ποδοσφαίρου Νορβηγίας:
Πρωταθλήτρια (5): 2011, 2012, 2014, 2019, 2022
Φιναλίστ (7): 1974, 1987, 1995, 1998, 1999, 2002, 2009
Τρίτη θέση (3): 1977, 1988, 1990
Κύπελλο Νορβηγίας:
Κυπελλούχος (4): 1994, 2005, 2013, 2014
Φιναλίστ (3): 1982, 1989, 2009
Κύπελλο Λα Μάνχα:
Νικήτρια (1): 2010

Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

Πηγή:

Παραπομπές

Εξωτερικοί σύνδεσμοι  

Ποδοσφαιρικές ομάδες Νορβηγίας
Ιδρύσεις ποδοσφαιρικών ομάδων το 1911